Wekdal semanten donya Arab dados punjering intelektual tumraping ilmu pengetahuan, filsafat, kedhokteran, lan pendidikan. Abbasiyah nengengaken babagan ilmu utawi kawruh lan anjumenengaken kedhunging kawicaksanaan ing Bagdad, ing papan punika para sarjana Muslim utawi non-Muslim ngupadi nerjemahaken lan ngempalaken sadaya kawruh pengetahuan donya dhateng basa Arab. Kathah karya-karya klasik jaman kina ingkang kedahipun sampun ical ananging saged dipunslametaken kanthi dipunterjemahaken dhateng basa Arab lan Pèrsi lan ing tembenipun lajeng dipunterjemahaken dhateng basa Turki, basa Ibrani, lan basa Latin.